Správa zo zahraničnej pracovnej cesty

1.	Účastníci ZPC:
Titul, meno a priezvisko:	PhDr. Vladimír Kováčik
Mgr. Peter Lukáč
Bc. PhDr. Marek Hajduk, PhD.
Mgr. Jakub Birka
Ing. Veronika Hujsiová
Mgr. Andrea Danková	
Pracovisko:	Sekcia vedy a techniky
Odbor medzinárodnej vedecko-technickej spolupráce
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	Riaditeľ sekcie
Riaditeľ odboru
Hlavný štátny radca	
Znalosť jazykov:	AJ - C1
AJ – B2
AJ – B2	
2.	Zahraničná pracovná cesta:
Štát:	Čínska ľudová republika	
Mesto:	Shanghai, Nanjing, Suzhou	
Vykonaná v dňoch:	4. - 12.11.2016	
Prijímajúca organizácia:	Ministerstvo vedy a techniky Čínskej ľudovej republiky	
Účel cesty:	Účasť na 1. ministerskej konferencii o spolupráci v oblasti inovácií Čína + 16 SVE; rokovania s Huawei Technologies Co. Ltd.	
Spôsob financovania:	náklady hradí MŠVVaŠ SR	
3.	Rámcový program pobytu:
4.-5.11.2016
  
6.11.2016
7.11.2016

8.-9.11.2016
10.11.2016
11.11.2016
	odchod z Bratislavy do Viedne, odlet Viedeň – Dubaj – Šanghaj, prílet do Šanghaja 5.11.2016
neformálne rokovanie s Huawei Technologies Co. Ltd.
rokovanie s Huawei Technologies Co. Ltd., presun do Nanjingu, účasť na otvorení 1. ministerskej konferencie o spolupráci v oblasti inovácií Čína + 16 SVE
1. ministerská konferencia o spolupráci v oblasti inovácií Čína + 16 SVE
Suzhou návšteva high-tech vedeckých parkov
odlet Šanghaj – Dubaj – Viedeň, prílet do Viedne 12.11.2016, transfer do Bratislavy	
		
4.	Priebeh rokovaní
Peter Lukáč, Marek Hajduk, Jakub Birka, Veronika Hujsiová a Andrea Danková boli súčasťou delegácie SR, ktorú viedol Vladimír Kováčik, vedúci kancelárie ministra, zastupujúci ministra MŠVVŠ SR. V delegácii boli zastúpení  pracovníci MZVaEZ SR, CVTI, SOPK, akademického a vedeckého sektora a predstavitelia podnikateľského sektora.
Dňa 7.11. sa v Šanghaji uskutočnilo stretnutie a rokovanie zástupcov MŠVVŠ SR ,CVTI a MZVaEZ SR s Huawei Technologies Co. Ltd. (ďalej Huawei). Huawei prezentoval systém vzdelávania založenom na využívaní najmodernejšej technológie, high tech a komunikácie učiteľov a študentov, systém, ktorý je využívaný viacerými krajinami vo svete, vrátane Číny. Huawei prezentoval i systém high tech využívaný na športových štadiónoch a v infraštruktúre smart cities. Bola diskutovaná možnosť rozvinutia dialógu  MŠVVŠ SR a Huawai v tejto oblasti, ďalšie stretnutia sa uskutočnia v SR v rámci prerokovávania technických parametrov využívania uvedených high tech.

Dňa 7.11. bola  v Nanjingu otvorená 1. ministerská konferencia o spolupráci v oblasti inovácií Čína + 16 SVE (16 krajín strednej a východnej Európy) na úrovni ministrov vedy a inovácií. Medzinárodná konferencia pokračovala na pracovnej úrovni v dňoch 8.-10.11. Konferenciu spoluotváral Vladimír Kováčik, zastupujúci ministra MŠVVŠ SR, vedúci delegácie SR spolu s ministrom vedy a technológie Číny Wang Gangom, tajomníkom Jiangsu provinčného výboru KS Číny Li Qiangom. V pracovnej časti konferencie vystúpili   viceminister pre vedu a technológie Číny Yin Hejun, zástupkyňa MZV Číny pre vzťahy Čína+16 SVE Huo Yuzhen, predstavitelia 15 štátov SVE, predstavitelia ústredných orgánov a akademickej sféry. Konferencia pokračovala podnikateľským seminárom a podnikateľským workshopom, B2B stretnutiami. Za SR vystúpili v podnikateľskom seminári a v podnikateľskom workshope zástupcovia TUKE, UPJŠ Košice, BIC Bratislava a SOPK, ktorí prezentovali najnovšie výsledky dosiahnuté v oblasti výskumu a inovácií.    

V rámci konferencie boli prezentované štruktúry a systémy organizácie a riadenia inovácií a technologického transferu, výsledky bádania v rôznych oblastiach vedy, výskumu a inovácií, systém transferu technológií, budovania vedecko - technologických parkov a možnosti ďalšieho rozvinutia spolupráce v oblasti VVaI vo formáte Čína+16 SVE. 
Ministerská konferencia nadviazala na dva semináre k inováciám, technologickej spolupráci a medzinárodnému transferu technológií  konané v Šanghaji (2014) a na Slovensku (v  Bratislave, Trenčíne, Nitre a Žiline, 2015). Zástupcovia Číny a 16 SVE prijali Nanjingskú deklaráciu o spolupráci v inováciách medzi Čínou a 16 krajinami SVE (v prílohe), v ktorej deklarovali pripravenosť, odhodlanosť a záujem o prehĺbenie spolupráce v oblasti vedy, výskumu, v inováciách a v transfere technológií. Zároveň bolo oficiálne otvorené Centrum transferu technológií Čína a 16 SVE a webová stránka Centra. V Bratislave je umiestnený Sekretariát transferu technológií za 16 SVE (www.vttc.eu). Predstavitelia Číny a SVE ocenili aktivitu SR v oblasti budovania Centra transferu technológií Čína a 16 SVE a zriadenia sekretariátu centra SVE v Bratislave.

Na konferencii sa zúčastnilo 69 delegácií a približne 400 účastníkov z vládneho sektora, univerzít, vedeckých a výskumných  inštitúcií a predstavitelia podnikateľskej sféry. Súčasťou konferencie boli aj  návštevy high-tech vedeckých parkov v Suzhou – Suzhou Industrial park, Nanopolis Suzhou a bioBay, kde boli podané informácie o budovaní smart cities a prezentované najnovšie výsledky výskumu v oblasti IKT, biomedicíny priemyslu, atď.

5.	Závery:   
•	Príprava 2. ministerskej konferencie o spolupráci v oblasti inovácií Čína + 16 SVE – termín: november 2017;
•	zintenzívnenie spolupráce s Huawei v oblasti spoločného záujmu;
•	príprava výzvy na spoločné vedecké výskumná projekty v roku 2017.
6.	Prehľad prinesenej dokumentácie
Materiály sú prístupné na OMVTS, SVT MŠVVaŠ SR.

7.	Prínosy ZPC:
•	zintenzívnenie vzájomnej spolupráce s Čínou v oblasti inovácií, technologickej spolupráce a medzinárodného transferu technológií.

Súhlasím so zverejnením správy na internete.

Správu vypracovali:  Mgr. Jakub Birka
                                      Mgr. Andrea Danková 
                                   Odbor medzinárodnej vedecko-technickej spolupráce 
                                   Sekcia vedy a techniky MŠVVaŠ SR

                                   Mgr. Peter Lukáč, poradca ministra
                                   Ing. Veronika Hujsiová, oddelenie protokolu

Dátum:                      16.11.2016
  
Správu schválil:         Bc. PhDr. Marek Hajduk, PhD., GR sekcie vedy a techniky
                                      PhDr. Vladimír Kováčik, vedúci kancelárie ministra